As jy, soos die meeste vroue vandag, ’n vol en somtyds oorvol lewe lei, is daar talle dinge wat aanspraak maak op jou tyd en energie. Dit is geen maklike taak om die vrou te wees wat jou man graag wil hê, verhoudings met familie en vriende op te bou, ’n druk program te handhaaf en dan nog getrou te wees aan die beeld wat God in sy Woord aan die vrou voorhou nie.
Die Stiltetydbybel vir vroue is spesiaal vir die vrou van vandag wat haar graag in God se Woord wil verdiep om troos, moed en onderskraging daarin te vind. Die oordenkings is geskryf deur ’n vrou, en laat die lig van God se Woord val op die vrou en haar behoeftes in haar daaglikse lewe.
• Vir elke dag is daar ’n inspirerende oordenking wat voortvloei uit die gelese gedeelte van die Nuwe Testament.
Ons vertrou dat die lees van Die Stiltetydbybel vir vroue vir elke leser tot geestelike verryking en seën sal wees.
"Hierdie is meer as 'n gewone Bybel en meer as 'n Bybel-dagboek! Ek kan God se Woord lees terwyl die oordenkings vir my net daardie iets ekstra gee. Maretha bly maar 'n gunsteling op my boekrak!" - Posted on 10/31/13
"Wonderlike Stiltetydbybel! Ek is dol oor die hele reeks, my man het die een vir mans en ek sien daar het pas een vir jongmense verskyn!" - Posted on 10/31/13
"Met hierdie Bybel het ek vir die eerste keer gehoor dat 'n vrou vra dat sy die boek soek wat haar man al lankal het!! " - Posted on 10/31/13